Romas Galvaspilsētas metropole
Romas Galvaspilsētas metropole (itāļu: Città metropolitana di Roma Capitale) ir Itālijas provinces līmeņa administratīvā iedalījuma vienība valsts centrālajā daļā, Lacio reģionā. Rietumos to apskalo Tirēnu jūra. Metropoles administratīvais centrs un lielākā pilsēta ir Roma. Romas metropole sīkāk iedalās 121 komūnā. Izveidota 2014. gada 8. aprīlī, par metropoli reorganizējot Romas provinci.